Hasjlamper ble redningen for engelsk fotballklubb

Politiet konfiskerte lamper brukt av hasjprodusenter og ga dem til den lokale fotballklubben Rochdale. — Nå kan man dyrke riktig type gress, sier politiet.

GROR GODT: Graset på Spotland stadium får voksehjelp. (arkivfoto: Digitalsport)

21. oktober 2014

Utstyret gjorde at banemannskapet kunne bygge en lysrigg for å vedlikeholde problemområder på lagets stadion, Spotland. Dermed sparte klubben, som spiller på nivå tre i England, over en halv million kroner.

— Vi bruker det hver dag. Etter kampen lørdag satte vi det rett tilbake på banen. Det er for å få litt ekstra gress på de verste områdene, sier banemann Oli Makin tilManchester Evening News.

— Jeg kan ikke takke politiet nok. Det hjelper oss og det hjelper dem.

Politiet er i likhet med Makin svært fornøyd med løsningen.

— Jeg synes det er en strålende idé. Nå kan man dyrke riktig type gress, sier Jim Faulkner i det lokale politiet.

— Det er kriminell eiendom som normalt ville blitt ødelagt, men nå kan det hjelpe lokalsamfunnet uten kostnad, og det forhindrer at det blir dumpet på en søppelfylling, avslutter han. (©NTB)